Milan Munclinger
<s>Milan Munclinger (Košice, 3. srpnja 1923. – Prag, 30. svibnja 1986.) bio je značajni češki flautist, dirigent, skladatelj i glazbeni teoretičar.</s>

<s>Biografija 
Potječe iz umjetničke obitelji oca Josefa Munclingera, opernog pjevača i umjetničkog voditelja opere u Praškom narodnom kazalištu, i majke, glumice i članice glumačkog ansambla Slovačkog narodnog kazališta u Bratislavi.</s><s>Nakon diplome na Praškom konzervatoriju 1948., studirao je dirigiranje i skladanje u klasi prof. Václava Talicha na Glazbenoj akademiji u Pragu.</s><s>1952. također je diplomirao glazbenu teoriju, estetiku, filozofiju i orijentologiju na Karlovom sveučilištu u Pragu.</s>

<s>Od 1946. posvetio se proučavanju barokne glazbe i prevođenju stranih publikacija na češki jezik.</s><s>Tako je postao prvim Čehom koji je preveo knjigu Arnolda Dolmetscha The Interpretation of the Music of the 17th and 18th Centuries Revealed by Contemporary Evidence i nekoliko manjih znanstvenih radova o baroknoj glazbi na češki jezik.</s><s>U suradnji sa nakladničkim kućama Supraphon i Bärenreiter otkrio je, uredio i objavio veliki broj arhivskih skladbi.</s><s>Sudjelovao je i na natjecanju Musica Antiqua Bohemica kao dirigent, na kojem je 1955. izvedba francuskog flautista Jeana-Pierrea Rampala i Praškog simfonijskog orkestra na čelu s njim, Bendinog i Rochterovog Koncerta za flautu donijela prestižnu nagradu Grand Prix du Disque.</s><s>1951. osnovao je i barokni glazbeni ansambl Ars Rediviva, koji je svojim izvedbama popularizirao baroknu glazbu u tadašnjoj Čehoslovačkoj.</s>

<s>Uz baroknu glazbu, njegova druga okupacija bilo je improviziranje skladbi jazz glazbom, u čemu je surađivao i sa modernim kompozitorima (André Jolivet, Ilja Hurník), te i napisao nekoliko skladbi s jazz improvizacijama i modulacijama.</s><s>Bio je dirigent Praške filharmonije i Simfonijskog orkestra Češke televizije, a uz njih i svog vlastitog ansambla Ars Rediviva Orchestra.</s><s>Sa svojim mentorom i Jean-Pierre Rampalom počeo je surađivati 1951., a suradnja je trajala do njegove smrti 1986. godine.</s><s>Kao dio suradnje, bio je jedan od članova žirija na natjecanju flautista Concours de flaute Jean-Pierre Rampal 1980. i 1983.  i predavač na tečajevima uspješnosti u Bayreuthu, Bavarska i Nici (Académie Internationale d'Été Jean-Pierre Rampal).</s><s>Rampalu je posvetio svoje rekonstrukcije bachovih koncerata BWV 1055, 1056 i 1059.</s><s>No, i Rampal je neka svoje rekonstrukcije bachovih djela posvetio njemu, o čemu i piše u svojoj knjizi Musique, ma vie (hrv. Glazba, moj život; engl.</s><s>Music, My Love) opisujući i svoju dobru suradnju s Munclingerom.</s>

<s>Izvori</s>

<s>Literatura 
  Sláma, František, Z Herálce do Šangrilá a zase nazpátek, Říčany, Orego, 2001., .</s><s>Slonimsky, Nicolas, Baker's Biographical Dictionary of 20th Century Classical Musicians, Schirmer Books, 1997., .</s><s>Rampal, Jean-Pierre, Music, My Love, Pariz, Random House, 1989., .</s><s>Vignal, Marc, Larousse de la musique, Pariz, Larousse, 1957., izvornik s Michiganskog sveučilišta, Google knjige, .</s><s>Československý hudební slovník osob a institucí (Čehoslovački glazbeni rječnik), II. svezak, Prag, State Music Publishing, 1965.</s><s>Kozák, Jan, Českoslovenští hudební umělci a komorní soubory, Prag, State Music Publishing, str. 426, 456, 477.</s>

<s>Vanjske veze 
   František Sláma, Arhiva: Milan Munclinger u dokumentima i uspomenama , Milan Munclinger i Ars Rediviva , Diskografija ansambla Ars Rediviva: Snimke s Supraphonom i Pantonom , dokumenti -  fotografije - arhiva zvučnih zapisa
  Arhiva zvučnih zapisa češkog radija
   WorldCat Libraries, Milan Munclinger
  J.S.Bach Home Page
   Muzikus.cz: Jean-Pierre Rampal i Milan Munclinger
 Discogs.com – Milan Munclinger (diskografija)</s>

<s>Čehoslovački dirigenti
Čehoslovački kompozitori
Čehoslovački muzičari
Češki dirigenti
Češki kompozitori
Češki muzičari</s>

